CELEX: 62010TN0268
Language: ro
Date: 2010-06-10 00:00:00
Title: Cauza T-268/10: Acțiune introdusă la 10 iunie 2010 — PPG și SNF/AEPC

9.10.2010   
            
            
               RO
            
            
               Jurnalul Oficial al Uniunii Europene
            
            
               C 274/23
            
         Acțiune introdusă la 10 iunie 2010 — PPG și SNF/AEPC
   (Cauza T-268/10)
   ()
   2010/C 274/37
   Limba de procedură: engleza
   
      Părțile
   
   
      Reclamante: Polyelectrolyte Producers Group GEIE (PPG) (Bruxelles, Belgia) și SNF SAS (Andrezieux Boutheon, Franța) (reprezentanți: K. Van Maldegem, R. Cana, avocați și P. Sellar, solicitor)
   
      Pârâtă: Agenția Europene pentru Produse Chimice (AEPC)
   
      Concluziile reclamantelor
   
   
               —
            
            
               Admiterea acțiunii ca întemeiată;
            
         
               —
            
            
               anularea actului atacat;
            
         
               —
            
            
               obligarea AEPC la plata cheltuielilor de judecată;
            
         
               —
            
            
               impunerea oricăror alte măsuri necesare.
            
         
      Motivele și principalele argumente
   
   Reclamantele urmăresc anularea parțială a deciziei Agenția Europene pentru Produse Chimice („AEPC”) de a identifica acrilamida (CE nr. 201-173-7) (nr. CAS 79-06-1) drept o substanță care îndeplinește criteriile prevăzute la articolul 57 din Regulamentul (CE) nr. 1907/2006 (1) („REACH”), în conformitate cu articolul 59 REACH.
   Reclamantele consideră că actul atacat este nelegal, întrucât se întemeiază pe o apreciere a acrilamidei viciată din punct de vedere științific și juridic, din moment ce se bazează pe dovezi care nu sunt suficient de fiabile și de convingătoare. În opinia reclamantelor, AEPC a săvârșit o eroare vădită de apreciere prin adoptarea actului atacat, cu încălcarea articolului 2 alineatul (8) și a articolului 59 REACH și cu încălcarea obligației sale de examinare a dovezilor cu atenție și imparțialitate.
   În continuare, reclamantele pretind că actul atacat încalcă o serie de principii generale ale dreptului Uniunii, precum principiul proporționalității și principiul nediscriminării, întrucât discriminează acrilamida în raport cu alte substanțe comparabile fără nicio justificare obiectivă.
   
      (1)  Regulamentul (CE) nr. 1907/2006 al Parlamentului European și al Consiliului din 18 decembrie 2006 privind înregistrarea, evaluarea, autorizarea și restricționarea substanțelor chimice (REACH), de înființare a Agenției Europene pentru Produse Chimice, de modificare a Directivei 1999/45/CE și de abrogare a Regulamentului (CEE) nr. 793/93 al Consiliului și a Regulamentului (CE) nr. 1488/94 al Comisiei, precum și a Directivei 76/769/CEE a Consiliului și a Directivelor 91/155/CEE, 93/67/CEE, 93/105/CE și 2000/21/CE ale Comisiei (JO L 396, p. 1, Ediție specială, 13/vol. 60, p. 3).